《赠王竹窗》
宋代·许月卿

若欲相寻向竹边，开窗着屐更谁先。
定有一轮穿密密，可无数谁洗涓涓。
茂林从昔於侬好，太极遥怜似我圆。
钓竿莫惜分新绿，更割半窗潇洒天。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。